钦定古今图书集成/明伦汇编/官常典/第796卷 > 齐荣显
## 钦定古今图书集成/明伦汇编/官常典/第796卷 > 齐荣显

按《元史》本传：“荣显，字仁卿，聊城人。父旺金，同知山东
西路兵马都总管。荣显幼聪悟，总角与群儿戏，画地
为战陈，端坐指挥，各就行列。九岁代父任为千户，佩
金符，从外舅严实来归，屡立战功。攻濠州，宋兵背城
为陈，荣显薄之，所向披靡。其属王孝忠力战，中钩戟，
荣显断戟拔，孝忠出，复逐北入其”而还。主帅察罕
壮之，赐马铠、银器。兵趋五河口，抵大堤，荣显偕数骑
前行觇敌，值逻骑数十，从者将退走，荣显曰：“彼众我
寡，若示以怯，必为所乘。”援弓策马，射杀两人乃还。进
拔五河口，升权行军万户，守宿州，堕马伤股，不能复
从军。改提领本路课税，又改本路诸军镇抚，兼提控
经历司。值断事官钩校诸路积逋，官吏往往遭诟辱。
荣显从容办理，悉为蠲贷。从实。入朝，授东平路总管
府参议，兼领博州防御使。时十投下议，各分所属，不
隶东平。荣显力辩于朝，遂止。及攻淮南，道出东平，民
间供给，费银二万锭，荣显诣断事官愬之，得折充赋
税，民赖以不困。中统元年，谒告侍亲，闲居十年卒。